27/01/2012 | Administración LocalMunicipal
Arteixo
Secretaría Xeral
Publicación do novo Regulamento municipal de protección de datos de carácter perosal do Concello de Arteixo

EXPOSICIÓN PÚBLICA DA APROBACIÓN DEFINITVA DO NOVO REGULAMENTO MUNICIPAL DE PROTECCIÓN DE DATOS DE CARÁCTER PERSOAL DO CONCELLO DE ARTEIXO O Concello Pleno, en sesión ordinaria celebrada o pasado día 24 de novembro de 2011, aprobou inicialmente o NOVO REGULAMENTO MUNICIPAL DE PROTECCIÓN DE DATOS DE CARÁCTER PERSOAL DO CONCELLO DE ARTEIXO. Durante o período de exposición ao público, non se formularon reclamacións, elevándose a definitivos os acordos iniciais ó abeiro do artigo 49. b) da Lei de Bases de Réxime Local, debendo procederse á publicación do texto íntegro do Regulamento no Boletín Oficial da Provincia, entrando en vigor transcorrido o prazo de quince días hábiles desde que ésta se produza e quedando, nese momento, derrogado o Regulamento para a creación, modificación e supresión de ficheiros de datos de carácter persoal aprobado en sesión ordinaria polo Pleno do 28 de xullo de 1994 (publicado no BOP n.º 182, do 10 de agosto de 1994). Co fin de dar cumprimento ao principio constitucional de publicidade das normas, procédese seguidamente a publicar a redacción definitiva do mencionado regulamento: REGULAMENTO MUNICIPAL DE PROTECCIÓN DE DATOS DE CARÁCTER PERSOAL A Lei orgánica 15/1999, do 13 de decembro, de protección de datos de carácter persoal, e o Real decreto 1720/2007, do 21 de decembro, polo que se aproba o Regulamento de desenvolvemento da Lei mencionada, establecen un conxunto de medidas para garantir e protexer, no concerninte ó tratamento dos datos de carácter persoal, as liberdades públicas e os dereitos fundamentais das persoas físicas e, especialmente, do seu honor e intimidade persoal e familiar. No artigo 20 da devandita Lei orgánica determínase que a creación, modificación ou supresión dos ficheiros das Administracións Públicas só se poderá facer por medio de disposición xeral publicada no Diario Oficial da Provincia, establecendo no seu punto segundo as indicacións concretas que deben constar nas disposicións de creación e modificación daqueles. O Concello de Arteixo é responsable de ficheiros de datos de carácter persoal necesarios para o cumprimento das funcións que por lei lles son encomendadas como entidade local. A necesidade de proceder a adecuar tales ficheiros á lexislación en materia de protección de datos, é motivo de redacción do presente Regulamento. ARTIGO 1.º. OBXECTO. É obxecto deste Regulamento a creación, supresión e modificación de ficheiros de carácter persoal do Concello de Arteixo. ARTIGO 2.º. CREACIÓN DE FICHEIROS. Créanse os ficheiros de datos de carácter persoal que figuran no anexo I. ARTIGO 3.º. FINALIDADE E USOS DOS FICHEIROS. Os datos de carácter persoal recollidos nos ficheiros regulados no presente documento só serán utilizados para os fins expresamente previstos e declarados no anexo I. ARTIGO 4.º. CESIÓN DE DATOS. Os datos contidos nos ficheiros só serán cedidos nos supostos expresamente previstos pola legislación de aplicación e os declarados no anexo I deste regulamento. ARTIGO 5.º. ÓRGANOS RESPONSABLES DOS FICHEIROS. O órgano responsable do ficheiro é o Concello de Arteixo ante o que se deberán exercer os dereitos de acceso, rectificación, cancelación e oposición (ARCO). ARTIGO 6.º. MEDIDAS DE SEGURIDADE. Os ficheiros de titularidade municipal están sometidos ós niveis de protección definidas neste Regulamento para cada un deles. O Concello de Arteixo, como órgano responsable dos ficheiros, adoptará as medidas técnicas, de xestión e organización necesarias para asegurar a confidencialidade e integridade dos datos, así como as conducentes a facer efectivas as garantías, obrigas e dereitos recoñecidos na Lei 15/1999 e outras normas de desenvolvemento. ARTIGO 7.º. DEREITOS DE ACCESO, RECTIFICACIÓN, CANCELACIÓN E OPOSICIÓN (ARCO). Os dereitos ARCO poderán exercerse a través do Rexistro Xeral do Concello de Arteixo no enderezo da súa sede principal (praza Alcalde Ramón Dopico, 1, 15142 ARTEIXO (A Coruña). ARTIGO 8.º. DEBER DE INFORMACIÓN. Ós efectos de cumprimento do establecido no artigo 5 da Lei orgánica 15/1999, do 13 de decembro, de protección de datos de carácter persoal, relativo ó deber de información, os modelos a utilizar serán os definido no anexo II do presente Regulamento que será de aplicación a todos os documentos oficiais e soportes utilizados polo Concello de Arteixo a través dos que se realice calquera tratamento de datos de carácter persoal ARTIGO 9.º. CREACIÓN DE NOVOS FICHEIROS. Para a alta de novos ficheiros non contidos no presente Regulamento, a Alcaldía-Presidencia emitirá Decreto de creación, debendo indicar os seguintes datos definidos na LOPD (Lei orgánica 15/1999, do 13 de decembro, de protección de datos de carácter personal): 1. Finalidade do ficheiro e usos previstos.2. Persoas ou colectivos sobre os que se pretenda obter datos de carácter persoal ou que resulten obrigados a suministralos 3. Estructura básica do ficheiro e descrición dos tipos de datos de carácter persoal incluídos no mesmo.4. Cesións de datos previstas ou transferencias de datos a terceiros, si é o caso.5. Órgano da Administración responsable do ficheiro 6. Servizo ou unidade ante a que se poden exercer os dereitos de acceso, rectificación, cancelación ou oposición.7. As medidas de seguridade a aplicar según indicación de nivel básico, medio ou alto esixible. O Decreto deberá publicarse no Diario Oficial da Provincia para a súa entrada en vigor e como paso obrigatorio previo á comunicación ó organismo responsable (Agencia Española de Protección de Datos). ARTIGO 10.º. SUPRESIÓN OU MODIFICACIÓN DOS FICHEIROS. A supresión ou modificación dos ficheiros estará sometida á emisión, pola Alcaldía-Presidencia, do pertinente Decreto concretando as modificacións a incorporar ou os motivos da supresión e destino dos datos ou previsións que se adoptarán para a súa destrucción, según sexa o caso. En calquera dos casos, o Decreto deberá publicarse no Diario Oficial da Provincia para a súa entrada en vigor e como paso obrigatorio previo á comunicación ó organismo responsable (Agencia Española de Protección de Datos). ARTIGO 11.º. ACCESO ÓS DATOS POR CONTA DE TERCEIROS. As persoas físicas ou xurídicas que realicen prestacións de servizos que requiran o tratamento de datos de carácter persoal derivados da contratación coa entidade local, someteranse ó estipulado na Lei orgánica 15/1999, do 13 de de-cembro, de protección de datos de carácter persoal, artigo 12, co seguinte contido: • Non se considerará comunicación de datos o acceso dun terceiro ós datos cando sexa necesario para a prestación dun servizo resultante dun contrato coa entidade local. • Ese tratamento por conta de terceiros deberá regularse en contrato con constancia por escrito ou outros medios que permitan a acreditación da súa celebración ou contido. En todo caso, só serán susceptibles de tratamento os datos derivados directamente da prestación, non podendo aplicarse nin utilizarse con fins distintos ós que figuran no contrato, nin poderán comunicarse para a súa conservación a outras persoas. • Unha vez cumprida a prestación contractual, os datos de carácter persoal deberán ser devoltos ó responsable do tratamento en calquera dos soportes nos que consten. • O incumprimento por parte do terceiro do definido neste artigo e, supletoriamente, no artigo mencionado da LOPD 15/1999, suporá responder das infraccións en que incurra. ARTIGO 12.º. ENTRADA EN VIGOR. De conformidade co disposto nos artigos 49 e 765.3 da Ley 7/1985, do 2 de abril, reguladora das bases de réximen local, o presente regulamento entrará en vigor unha vez transcorrido o prazo de quince días hábiles desde a súa publicación no Boletín Oficial da Provincia. ANEXO I CREACIÓN DE FICHEIROS DE CARÁCTER PERSOAL DO CONCELLO DE ARTEIXO FICHEIRO PARTICIPACIÓN CIDADÁ FICHEIRO TESOURARÍA FICHEIROS CENTRO DE INFORMACIÓN Á MULLER (CIM) FICHEIRO OBRAS E SERVIZOS FICHEIRO CONTRATACIÓN FICHEIRO DEPORTES FICHEIROS POLICÍA LOCAL FICHEIRO REXISTRO FICHEIRO ALCALDÍA FICHEIRO CULTURA FICHEIRO MEDIOAMBIENTE FICHEIRO CENSO ANIMAIS FICHEIRO BIBLIOTECA FICHEIRO XUVENTUDE FICHEIRO EDUCACIÓN FICHEIRO DE NORMALIZACIÓN LINGÜÍSTICA FICHEIRO DA OFICINA MUNICIPAL DE CONSUMO (OMIC) FICHEIRO SECRETARÍA FICHEIRO URBANISMO FICHEIRO SERVIZOS SOCIAIS FICHEIROS RECURSOS HUMANOS FICHEIRO AXUDAS E SUBVENCIÓNS FICHEIRO AXENTES DE PROMOCIÓN ECONÓMICA FICHEIRO PARTICIPANTES EN ACCIÓNS DE PROMOCIÓN DE EMPREGO FICHEIRO VIDEOVIXILANCIA ANEXO II DEBER DE INFORMACIÓN Co obxecto de dar cumprimento o artigo 5 da Lei orgánica 15/1999, do 13 de decembro, de protección de datos de carácter persoal, o deber de información contido neste apartado deberá aplicarse a todos os documentos oficias e soportes utilizados polo Concello de Arteixo a través dos que se realice calquera tratamento de datos de carácter persoal. O mencionado artigo 5 da LOPD, establece que o titular dos datos de carácter persoal debe ser informado con carácter previo a recollida dos datos dos seguintes aspectos: • Existencia do ficheiro. • Identidade do Responsable e carácter obrigatorio ou facultativo das súas respostas. • Dereitos que confire a LOPD. • Dirección ante a que exercer o consentimento en caso de que os seus datos vaian a ser cedidos a terceiras organizacións. Para o cumprimento do indicado, a entidade municipal incorpora cláusulas de información nos soportes de recollida de datos de carácter persoal e correo electrónico, según o seguinte contidos: • Fórmula xenérica: De conformidade co disposto no artigo 5.1. da LOPD 15/1999 do 13 de decembro, os datos persoais facilitados serán incorporados a un ficheiro de titularidade pública, do que é responsable o Concello de Arteixo, coa finalidade de aplicalos ás actividades relacionadas coas súas competencias segundo se especifica no Regulamento municipal de protección de datos de carácter persoal. En relación cos seus datos persoais, poderá exercer os dereitos de acceso, rectificación, cancelación e oposición nos termos previstos na LOPD 15/199 e no RD 1720/2007, dirixíndose ao Concello de Arteixo (praza Alcalde Ramón Dopico, 15142 Arteixo - A Coruña). Os datos facilitados poderán ser comunicados a terceiros dentro dos fins directamente relacionados que poden ser consultados na disposición de creación do Ficheirodirectamente relacionados que poden ser consultados na disposición de creación do Ficheiro”. • Correos electrónicos: no caso de correos electrónicos remitidos desde o Concello, introducirase, de xeito automatizado, a fórmula seguinte: “Os datos persoais que poidan intercambiarse neste correo electrónico, incorporaranse a un ficheiro do que é responsable o Concello de Arteixo, coa finalidade de atender ás consultas realizadas. Pode exercer os dereitos de acceso, rectificación, cancelación ou oposición dirixíndose ó Rexistro Xeral do Concello, na praza do Alcalde Ramón Dopico, 1,15142 (Arteixo). NOTA.–Conforme a LOPD 15/1999 a posible información relacionada con datos de carácter persoal que poidera conter esta comunicación, non será utilizada para fins que non sexan estrictamente necesarios para o cumplimento do seu cometido, engadindo ademáis a absoluta confidencialidade e exclusividade., quedando prohibida a calquera persoa a súa revelación, copia, distribución ou o exercicio de calquera acción relativa o seu contido. Si recibe este e-mail erróneamente, prégase o elimine de todos os seus arquivos. Conforme a Lei 34/2002, de servizos da Sociedade da Información e Comercio Electrónico, si non desexa recibir máis información deberá devolver este correo co asunto “BAIXA”. • Videovixiancia: os ficheiros de videovixiancia están ó disposto na Instrucción 1/2006, do 8 de novembro, da Agencia Española de Protección de Datos, sobre o tratamento de datos persoais con fins de vixiancia a través de sistemas de cámaras ou videocámaras, debendo identificarse según modelo adaptado ó estipulado no apartado 1 da mencionada Instrucción, acompañado da seguinte cláusula infomativa: “De conformidade co disposto no artigo 5.1. LO 15/1999, do de 13 de decembro, de protección de datos, infórmase: 1. Que os seus datos persoais incorporaranse ó ficheiro denominado “ficheiro de videovixiancia” e serán tratados coa finalidade de seguridade a través dun sistema de videovixiancia.2. Que o destinatario dos datos persoais é: a. b. 3. Que pode exercitar os seus dereitos de acceso, rectificación, cancelación ou oposición mediante escrito que se entregará no Rexistro Xeral do Concello (praza do Alcalde Ramón Dopico, 1, 15142 - Arteixo)” Arteixo, 12 de xaneiro de 2012. O SR. ALCALDE-PRESIDENTE Asdo.: CARLOS CALVELO MARTÍNEZ